গোৰেশ্বৰঃ ৰাজ্যৰ বিভিন্ন প্ৰান্তৰ লগতে সোমবাৰে বাক্সা জিলাৰ সদৰ মুছলপুৰতো কোচ ৰাজবংশী ছাত্ৰ সন্থা, কোচ ৰাজবংশী মহিলা সমিতি আৰু চিলাৰায় সেনাই পৃথক কমতাপুৰ ৰাজ্য পুনৰগঠন আৰু জনজাতিকৰণৰ দাবীত অৱস্থান ধৰ্মঘট কাৰ্যসূচী ৰূপায়ন কৰে৷ বাক্সা জিলাৰ মুছলপুৰত বাক্সা জিলা কোচ ৰাজবংশী ছাত্র সন্থা, কোচ ৰাজবংশী মহিলা সমিতি আৰু চিলাৰায় সেনাই তিনি ঘণ্টীয়া ধৰ্মঘট কাৰ্যসূচী ৰূপায়ন কৰি শীঘ্ৰে কমতাপুৰ ৰাজ্য পুনৰগঠন আৰু জনজাতিকৰণৰ দাবী জনায়৷ বাক্সা জিলা আক্ৰাছুৰ সভাপতি কপিল দেৱ সিংহই এক বিবৃতি যোগে কেন্দ্ৰ আৰু ৰাজ্যৰ বিজেপি চৰকাৰে কোচ ৰাজবংশীসকলক জনজাতিকৰণৰ আশ্বাস দি প্ৰতাৰণাহে কৰি আহিছে বুলি কয়।
কমতাপুৰ ৰাজ্যৰ দাবীত মুছলপুৰত আক্রাছুৰ প্ৰতিবাদ, নিৰ্বাচনত উচিত প্ৰত্যুত্তৰ দিয়া হ'ব বিজেপিক